Poliiseja partioimassa ammuskelupaikan lähellä Jacksonvillessa sunnuntaina.

Poliiseja partioimassa ammuskelupaikan lähellä Jacksonvillessa sunnuntaina. Mark Wallheiser / AFP

Yhdysvalloissa Floridassa on tapahtunut joukkoampuminen. Useita ihmisiä on ammuttu Jacksonvillen keskustan alueella olevassa ostos- ja tapahtumakeskuksessa olleessa videopelitapahtumassa.

Paikallisten tiedotusvälineiden mukaan ainakin neljä ihmistä olisi kuollut ja 11 haavoittunut. Poliisi on vahvistanut, että ammuskelu on vaatinut useita kuolonuhreja, mutta tarkkaa lukua ei ole vielä kerrottu.

Jacksonvillen seriffi Mike Williams sanoi tiedotustilaisuudessa myöhään sunnuntaina, että ammuskelun epäilty on kuollut eikä muita epäiltyjä ole. Epäilty on valkoihoinen mies. Hänen henkilöllisyyttään selvitetään. Poliisi ei toistaiseksi spekuloi ampumisen motivilla.

One suspect is dead at the scene, unknown at this time if we have a second suspect. Searches are being conducted. https://t.co/qBJvkaO7xT — Jax Sheriff's Office (@JSOPIO) 26. elokuuta 2018

Poliisi varoitti ihmisiä pysymään poissa alueelta niin kauan kuin tilanne oli epäselvä. Alue on yhä suljettu rikostutkinnan vuoksi ja silminnäkijöitä kuullaan.

Mass shooting at the Jacksonville Landing. Stay far away from the area. The area is not safe at this time. STAY AWAY #TheLandingMassShooting — Jax Sheriff's Office (@JSOPIO) 26. elokuuta 2018

Poliisi kehotti Twitterissä tapahtumapaikalla piilottelevia ihmisiä pysymään rauhallisina ja olemaan ryntäämättä ulos. Lisäksi ihmisiä kehotettiin soittamaan hätänumeroon, jotta pelastajat löytävät perille. Poliisin erikoisosasto Swat on paikalla tekemässä etsintöjä.

Uutistoimisto AFP:n mukaan ainakin osa kuolonuhreista ja haavoittuneista olisi sosiaalisen median mukaan ammattimaisia pelaajia. Tiedot ovat vahvistamattomia.

Ampumishetkellä käynnissä oli Madden 19 -peliturnaus, jossa kilpailtiin amerikkalaisen jalkapallon videopelissä alueellisesta mestaruudesta. Peliä näytettiin suorana internetissä, ja sosiaaliseen mediaan levinneissä videoissa kuuluu, kuinka kesken pelin ammutaan kymmeniä laukauksia.

Floridassa on tehty viime vuosina useita tuhoisia joukkoampumisia. 2016 Orlandossa yökerhossa tehdyssä joukkosurmassa kuoli 49 ihmistä. Tämän vuoden helmikuussa 17 ihmistä kuoli kouluammuskelussa Parklandissa.

Yle Uutisgrafiikka

Aiheesta muualla:

CNN: Mass shooting' at Madden video game tournament in Jacksonville, Florida, authorities say (siirryt toiseen palveluun)

Miami Herald: 4 dead, 11 shot in mass shooting at Florida video game tournament, reports say (siirryt toiseen palveluun)